sukhrobnurali/uzbek-legal-corpus huggingface dataset:
QIMMATLI QOGʻOZLAR BOZORI PROFESSIONAL IShTIROKChISINING IChKI NAZORATI TOʻGʻRISIDAGI NIZOMGA OʻZGARTIRISh KIRITISh HAQIDA
(order, 2009-05-12)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2008-yil 29-noyabrdagi 2008-41-sonli buyrugʻi (2009-yil 6-fevral, roʻyxat raqami 1899 — Oʻzbekiston Respublikasi qonun hujjatlari toʻplami, 2009-y., 6-son, 66-modda) bilan tasdiqlangan “Qimmatli qogʻozlar bozori professional ishtirokchisining ichki nazorati toʻgʻrisida”gi nizomning 8-bandi quyidagi tahrirda bayon qilinsin: “8. Professional ishtirokchi uning kuzatuvchi kengashi tomonidan tasdiqlangan ichki nazorat toʻgʻrisidagi Yoʻriqnomaga (nizomga) (keyingi oʻrinlarda — Yoʻriqnoma) ega boʻlishi kerak. Kuzatuvchi kengashi mavjud boʻlmagan holda Yoʻriqnoma professional ishtirokchining ijroiya organi tomonidan tasdiqlanadi”. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻn sakkiz yoshgacha boʻlgan xodimlar koʻtarishlari va tashishlari mumkin boʻlgan ogʻir yuk normalarining chegarasini belgilash toʻgʻrisidagi nizomni tasdiqlash haqida
(resolution, 2023-04-30)

Oʻzbekiston Respublikasining Mehnat kodeksi hamda “Ishga qabul qilish uchun eng kichik yosh toʻgʻrisidagi Konvensiyani (Jeneva, 1973-yil 26-iyun) ratifikatsiya qilish haqida”gi va “Bolalar mehnatining ogʻir shakllarini taqiqlash va yoʻq qilishga doir shoshilinch choralar toʻgʻrisidagi Konvensiyani (Jeneva, 1999-yil 17-iyun) ratifikatsiya qilish haqida”gi qonunlariga muvofiq Oʻzbekiston Respublikasi Mehnat va aholini ijtimoiy muhofaza qilish vazirligi hamda Sogʻliqni saqlash vazirligi qaror qiladi: 1. Oʻn sakkiz yoshgacha boʻlgan xodimlar koʻtarishlari va tashishlari mumkin boʻlgan ogʻir yuk normalarining chegarasini belgilash toʻgʻrisidagi nizom ilovaga muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. Ushbu nizom oʻn sakkiz yoshgacha boʻlgan xodimlar koʻtarishlari va tashishlari mumkin boʻlgan ogʻir yuk normalarining chegarasini belgilaydi. 1. Ushbu Nizom mulkchilik shaklidan qatʼi nazar, barcha korxonalar, tashkilotlar va muassasalar, shuningdek, ayrim fuqarolar ixtiyorida mehnat shartnomasi (kontrakt) boʻyicha ishlayotgan oʻn sakkiz yoshgacha boʻlgan xodimlarning mehnatga oid munosabatlarida qoʻllanishi shart. 2. Ushbu Nizom talablari taʼlim tizimidagi uslubiy qoʻllanmalarni ishlab chiqishda va ishlab chiqarish amaliyotida eʼtiborga olinishi lozim. 3. Oʻn olti yoshdan oʻn sakkiz yoshgacha boʻlgan xodimlar ish vaqtining uchdan bir qismi yuklarni koʻtarish va tashish bilan bogʻliq ishlardan iborat boʻlganda, ular uchun yuk koʻtarish va tashish normalarining chegarasi ushbu Nizomning ilovasiga muvofiq holda belgilanadi. 4. Oʻn olti yoshdan oʻn sakkiz yoshgacha boʻlgan xodimlarning ish vaqti faqat yuklarni qoʻlda koʻtarish va tashish bilan bogʻliq boʻlgan ishlardan iborat boʻlganda, ular uchun yuk koʻtarish va tashish normasining chegarasi 4,1 kg dan ogʻir boʻlmasligi, shuningdek ular aravacha va vagonetka yordamida yuk tashishlariga jalb etilmasligi lozim. 5. Oʻn olti yoshgacha boʻlgan voyaga yetmaganlar ish vaqtining uchdan bir qismi yuklarni qoʻlda koʻtarish va tashish bilan bogʻliq ishlardan iborat boʻlganda, qoʻlda yuk koʻtarish va tashish normalarining chegarasi: oʻgʻil bolalar uchun — 6,5 kg, qiz bolalar uchun — 3,5 kg dan ogʻir boʻlmasligi lozim. 6. Oʻn olti yoshgacha boʻlgan voyaga yetmaganlarning ish vaqti faqat yuklarni qoʻlda koʻtarish va tashish bilan bogʻliq ishlardan iborat boʻlganda, ular uchun yuk koʻtarish va tashish normasining chegarasi 2 kg dan ogʻir boʻlmasligi lozim. 7. Oʻn olti yoshgacha boʻlgan voyaga yetmaganlarga aravacha va vagonetka yordamida yuk tashishlariga ruxsat etilmaydi. Ushbu Nizom Oʻzbekiston kasaba uyushmalari Federatsiyasi Kengashi va Oʻzbekiston Respublikasi Savdo-sanoat palatasi bilan kelishilgan.
DAVLAT MULKI OBYEKTLARINI AUKSIONDA VA TANLOV BOʻYIChA XUSUSIYLAShTIRISh TOʻGʻRISIDAGI VAQTINChALIK NIZOMNI OʻZ KUChINI YOʻQOTGAN DEB TOPISh HAQIDA
(resolution, 2009-05-08)

Oʻzbekiston Respublikasi Vazirlar Mahkamasining 2009-yil 29-yanvardagi 27-sonli “Davlat aktivlarini sotish tartibini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-yil, 6-son, 51-modda) qarorining 4-bandiga muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi tomonidan 1994-yil 17-mayda tasdiqlangan “Davlat mulki obyektlarini auksionda va tanlov boʻyicha xususiylashtirish toʻgʻrisida”gi Vaqtinchalik nizom (1994-yil 17-may, roʻyxat raqami 54) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON MILLIY TELERADIOKOMPANIYASI TOʻGʻRISIDAGI NIZOMGA OʻZGARTIShLAR KIRITISh TOʻGʻRISIDA
(decree, 2009-05-05)

Oʻzbekiston Respublikasi Prezidentining “Oʻzbekiston Milliy teleradiokompaniyasi tizimida yuqori texnologiyali teleradiouskunalardan foydalanish samaradorligini yanada oshirish chora-tadbirlari toʻgʻrisida” 2009-yil 1-apreldagi PQ-1088-son qaroriga muvofiq: 1. Oʻzbekiston Respublikasi Prezidentining 2005-yil 8-noyabrdagi PF-3678-son Farmoni bilan tasdiqlangan Oʻzbekiston Milliy teleradiokompaniyasi toʻgʻrisidagi nizomga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X. Fayziyev) zimmasiga yuklansin. 1. 15-bandning ikkinchi xatboshidagi “bir nafar birinchi” soʻzlari “ikki nafar birinchi” soʻzlari bilan almashtirilsin. 2. 16-bandning ikkinchi xatboshi quyidagi tahrirda bayon etilsin: “Kompaniya raisi mavqeyi jihatidan vazirga, birinchi oʻrinbosarlari va oʻrinbosarlari — tegishli ravishda vazirning birinchi oʻrinbosarlari hamda oʻrinbosarlariga tenglashtiriladi”.
DEPOZITAR HISOB VA HISOBOTNING YAGONA QOIDALARI (STANDARTLARI)GA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-07-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan tasdiqlangan Depozitar hisob va hisobotning yagona qoidalari (standartlari)ga (1999-yil 1-dekabr, roʻyxat raqami 844) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
“TAYYOR TOʻQIMAChILIK MAHSULOTINI EKSPORT QILUVChI KORXONALARGA MULK SOLIGʻI BOʻYIChA IMTIYOZLARNI QOʻLLASh TARTIBI TOʻGʻRISIDAGI NIZOMNI TASDIQLASh HAQIDA”GI QAROR OʻZ KUChINI YOʻQOTGAN DEB TOPISh HAQIDA
(resolution, 2009-04-28)

Oʻzbekiston Respublikasi Soliq kodeksiga asosan (Oʻzbekiston Respublikasi Oliy Majlisi palatalarining Axborotnomasi, 2007-y., 12-songa 1-ilova), Oʻzbekiston Respublikasi “Davlat soliq xizmati toʻgʻrisida”gi Qonunning (Oʻzbekiston Respublikasi Oliy Majlisining Axborotaomasi, 1997-yil, 9-son, 232-modda) 7-moddasi, Oʻzbekiston Respublikasi Prezidentining 2008-yil 11-martdagi “Oʻzbekiston Respublikasi Prezidentining ayrim qarorlariga oʻzgartirishlar kiritish toʻgʻrisida” PQ-815-son qaroriga (“Oʻzbekiston Respublikasi qonun hujjatlari toʻplami”, 2008-yil, 10-II-son, 58-modda; “Oʻzbekiston Respublikasi Oliy Majlisining Axborotnomasi”, 2008-yil, 3-son, 163-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2006-yil 12-maydagi 43 va 2006-27-son bilan tasdiqlangan “Tayyor toʻqimachilik mahsulotini eksport qiluvchi korxonalarga mulk soligʻi boʻyicha imtiyozlarni qoʻllash tartibi toʻgʻrisidagi Nizomni tasdiqlash haqida”gi qarori (Adliya vazirligida 2006-yil 31-mayda 1576-son bilan davlat roʻyxatidan oʻtkazilgan — Oʻzbekiston Respublikasi qonun hujjatlari toʻplami, 2006-y., 22-son, 198-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
TELEKOMMUNIKATSIYALAR SOHASIDAGI FAOLIYATNI LITSENZIYALASh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2024-05-07)

Telekommunikatsiyalar sohasidagi faoliyatni litsenziyalash tartibini takomillashtirish maqsadida, shuningdek Oʻzbekiston Respublikasi Prezidentining “Loyiha-tadqiqot tashkilotlari faoliyatini yanada takomillashtirish chora-tadbirlari toʻgʻrisida” 2008-yil 29-apreldagi PQ-847-son qaroriga muvofiq Vazirlar Mahkamasi qaror qiladi: 2. Oʻzbekiston aloqa va axborotlashtirish agentligi: telekommunikatsiyalar tarmoqlarini loyihalashtirish va (yoki) qurish faoliyatini amalga oshirish huquqi uchun ilgari berilgan litsenziyalar boʻyicha litsenziya bitimlariga 2010-yil 1-iyulgacha belgilangan tartibda oʻzgartirish va qoʻshimchalar kiritilishini taʼminlasin; koʻrsatib oʻtilgan muddat tugagandan keyin ushbu qaror talablariga muvofiq boʻlmagan telekommunikatsiyalar tarmoqlarini loyihalashtirish va (yoki) qurish faoliyatini amalga oshirish huquqi uchun berilgan litsenziyalarning amal qilishini toʻxtatish yuzasidan qonun hujjatlarida nazarda tutilgan chora-tadbirlarni koʻrsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI FUQARO AVIATSIYASIDA HAVO KEMALARIDAN FOYDALANIShNI TARTIBGA SOLISh ChORA-TADBIRLARI TOʻGʻRISIDA
(order, 2011-12-22)

Oʻzbekiston Respublikasi fuqaro aviatsiyasida havo kemalaridan foydalanishni tartibga solish, aviatsiya halokatlari va baxtsiz hodisalarini oldini olish, havo kemalarining parvozlari xavfsizligini taʼminlash va fuqarolar oldida ularning hayotlari uchun javobgarlikni oshirish maqsadida buyuraman: 1. Vaqtincha 2010-yil 1 maygacha xalqaro fuqaro aviatsiyasi toʻgʻrisidagi Konvensiyaning talablariga muvofiq boʻlmagan yoki 25 yil va undan ortiq boʻlgan kalendar xizmat muddatini oʻtagan samolyotlar uchun: a) Oʻzbekiston Respublikasi Fuqaro havo kemalarining davlat reyestrida roʻyxatga olish; b) Oʻzbekiston Respublikasi ekspluatant sertifikatiga xorijda roʻyxatdan oʻtgan havo kemalarini kiritish toʻxtatilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
BANKROT KORXONANI YOKI UNING MOL-MULKINI BOʻLIB-BOʻLIB REALIZATSIYA QILISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2009-04-25)

“Bankrotlik toʻgʻrisida”gi Oʻzbekiston Respublikasining Qonuniga (Oʻzbekiston Respublikasi Oliy Majlisining Axborotnomasi, 2003-y., 5-son, 63-modda) va Oʻzbekiston Respublikasi Prezidentining 2005-yil 2-maydagi PQ-66-sonli qarori (Oʻzbekiston Respublikasi qonun hujjatlari toʻplami, 2005-yil, 17-18-son, 130-modda) bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi huzuridagi Iqtisodiy nochor korxonalar ishlari qoʻmitasi tomonidan 1999-yil 25-noyabrda 16-son bilan tasdiqlangan “Bankrot korxonani yoki uning mol-mulkini boʻlib-boʻlib realizatsiya qilish tartibi” oʻz kuchini yoʻqotgan deb topilsin (1999-yil 1-dekabr, roʻyxat raqami 843). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Mazkur qaror Oʻzbekiston Respublikasi Oliy xoʻjalik sudi, Markaziy bank va Moliya vazirligi bilan kelishilgan.
BITIM REESTRI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2009-04-25)

Oʻzbekiston Respublikasining “Qimmatli qogʻozlar bozori toʻgʻrisida”gi (Oʻzbekiston Respublikasi qonun hujjatlari toʻplami, 2008-yil 29-30-son, 278-modda), “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi (Oʻzbekiston Respublikasi qonun hujjatlari toʻplami, 2006-yil 14-son, 110-modda) qonunlariga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi tomonidan 1997-yil 11-martda tasdiqlangan “Bitim reyestri toʻgʻrisida”gi nizom (roʻyxat raqami 315, 1997-yil 12-martda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
AVTOMOTOTRANSPORT VOSITALARI BILAN BOGʻLIQ BITIShUVLARNI RASMIYLAShTIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2022-07-22)

Oʻzbekistonda ishlab chiqarilayotgan avtobuslar va yuk avtomobillarining raqobatbardoshliligini yanada rivojlantirish va oshirish, respublikaning avtotransport vositalari parkini toʻldirish va yangilash maqsadida Vazirlar Mahkamasi qaror qiladi: 1. Vazirlar Mahkamasining 2006-yil 7-martdagi 38-son qarori (Oʻzbekiston Respublikasi QT, 2006-y., 3-son, 17-modda) bilan tasdiqlangan Avtomototransport vositalari bilan bogʻliq bitishuvlarni rasmiylashtirish tartibi toʻgʻrisidagi nizom 3-bandining ikkinchi xatboshiga “shuningdek “Samarqand avtomobil zavodi” MChJda ishlab chiqarilgan avtotransport vositalari yuzasidan lizing shartnomalari boʻyicha lizing tashkilotlari” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
VAZIRLAR MAHKAMASINING 1992-YIL 17-IYULDAGI 328-SON QARORINING 4-BANDINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

“Oʻzbekiston Respublikasida nogironlarni ijtimoiy himoya qilish toʻgʻrisida”gi Oʻzbekiston Respublikasi Qonunining 25-moddasiga hamda Vazirlar Mahkamasining “Ijtimoiy muhofazaga muhtoj va ish topishda qiynalayotgan shaxslarni ishga joylashtirish uchun ish oʻrinlarini band qilib qoʻyish tartibi toʻgʻrisidagi Nizomni tasdiqlash haqida” 2008-yil 20-avgustdagi 186-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasida nogironlarni ijtimoiy himoya qilish masalalari” toʻgʻrisida 1992-yil 17-iyuldagi 328-son qarorining 4-bandi (Oʻzbekiston Respublikasi QT, 1992-y., 7-son, 19-modda) oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI QIShLOQ VA SUV XOʻJALIGI VAZIRLIGI MARKAZIY APPARATI TUZILMASIGA OʻZGARTISh KIRITISh TOʻGʻRISIDA
(resolution, 2018-08-01)

Oʻzbekiston Respublikasi Qishloq va suv xoʻjaligi vazirligi markaziy apparati tuzilmasini yanada takomillashtirish maqsadida: 1. Oʻzbekiston Respublikasi qishloq va suv xoʻjaligi vazirining qishloqda iqtisodiy islohotlar masalalari boʻyicha birinchi oʻrinbosari va Oʻzbekiston Respublikasi qishloq va suv xoʻjaligi vazirining agrotexnologiyalar masalalari boʻyicha oʻrinbosari lavozimlari tugatilsin. 2. Oʻzbekiston Respublikasi qishloq va suv xoʻjaligi vazirining agrotexnologiyalar masalalari boʻyicha birinchi oʻrinbosari va Oʻzbekiston Respublikasi qishloq va suv xoʻjaligi vazirining qishloqda iqtisodiy islohotlar masalalari boʻyicha oʻrinbosari lavozimlari kiritilsin. 3. Oʻzbekiston Respublikasi Qishloq va suv xoʻjaligi vazirligining yangi markaziy apparati tuzilmasi ilovaga* muvofiq tasdiqlansin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

9-may umumxalq bayrami — Xotira va qadrlash kuni oʻtkazilishi, shuningdek, 1941 — 1945-yillardagi Ikkinchi jahon urushida fashizm ustidan qozonilgan Gʻalabaning 64 yilligi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 120 000 (bir yuz yigirma ming) soʻm miqdorida bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi va Milliy xavfsizlik xizmati Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuv va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
QOʻShIMChA INVESTITSIYaLAR, ShU JUMLADAN XORIJIY INVESTITSIYaLARNI JALB QILISh HISOBIGA AKSIYADORLIK JAMIYATLARINING USTAV FONDLARINI OShIRISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2015-05-25)

Oʻzbekiston Respublikasi “Qimmatli qogʻozlar bozori toʻgʻrisida”gi Qonunining (Oʻzbekiston Respublikasi qonun hujjatlari toʻplami, 2008-yil, 29-30-son, 278-modda) 63-moddasiga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasi tomonidan 2001-yil 10-avgustda 01/06-16-son bilan tasdiqlangan “Qoʻshimcha investitsiyalar, shu jumladan xorijiy investitsiyalarni jalb qilish hisobiga aksiyadorlik jamiyatlarining ustav fondlarini oshirish tartibi toʻgʻrisida”gi nizomga (2001-yil 10-avgust, roʻyxat raqami 1061) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MEVA-SABZAVOTChILIK VA UZUMChILIK SOHASIDA AGROSANOAT FIRMALARI TAShKIL ETISh VA ULARNING FAOLIYATINI YOʻLGA QOʻYISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2022-07-22)

Oʻzbekiston Respublikasi Prezidentining “Qishloq taraqqiyoti va farovonligi yili” Davlat dasturi toʻgʻrisida” 2009-yil 26-yanvardagi PQ-1046-son qarorini bajarish maqsadida va Oʻzbekiston Respublikasi Prezidentining “Oʻzbekiston Respublikasi Prezidentining baʼzi hujjatlariga oʻzgartishlar kiritish toʻgʻrisida” 2009-yil 7-apreldagi PF-4102-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2006-yil 10-martdagi 42-son qarori (Oʻzbekiston Respublikasi QT, 2006-y., 3-son, 19-modda) bilan tasdiqlangan Meva-sabzavotchilik va uzumchilik sohasida agrosanoat firmalari tashkil etish va ularning faoliyatini yoʻlga qoʻyish tartibi toʻgʻrisidagi nizom 22-bandining birinchi xatboshidagi “3 yil muddatga” soʻzlari “5 yil muddatga” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
ADVOKAT TOMONIDAN IShNI OLIB BORIShGA ORDER ShAKLINI TASDIQLASh TOʻGʻRISIDA
(order, 2023-02-01)

Oʻzbekiston Respublikasi “Advokatura toʻgʻrisida”gi Qonunining 17-moddasiga (Oʻzbekiston Respublikasi Oliy Majlisi Axborotnomasi 1997-y., 2-son, 48-modda) muvofiq buyuraman: 1. Advokat tomonidan ishni olib borishga order shakli (keyingi oʻrinlarda order deb yuritiladi) ilovaga muvofiq tasdiqlansin. 2. Belgilab qoʻyilsinki: order blankalari advokatlik tuzilmalarining, shuningdek, tegishli yuridik maslahatxonalar uchun Oʻzbekiston Respublikasi Advokatlar palatasi hududiy boshqarmalarining buyurtmalari boʻyicha bosmaxona usulida tayyorlanadi; order blankalari ularning sarflanishini qatʼiy hisobi yuritiladigan tartib raqamiga ega; advokatlik tuzilmasining rahbari order blankalarining hisobga olinishi, saqlanishi va maqsadli foydalanilishi uchun masʼuldir. Orderni boshqa shaxslar tomonidan imzolanishiga yoʻl qoʻyilmaydi; lozim tarzda rasmiylashtirilmagan, dogʻ tushirilgan va yozuvlari oʻchirilgan orderlar haqiqiy emasdir; order advokatlik tuzilmasining rahbari tomonidan imzolanadi, u orderda aks ettirilgan maʼlumotlar uchun shaxsan javobgardir; order advokatlik guvohnomasi taqdim etilganda haqiqiydir. 3. Mazkur buyruq davlat roʻyxatidan oʻtkazilsin va bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestriga tegishli yozuv kiritilsin. 4. Qonun hujjatlarini turkumlash va huquqiy axborot boshqarmasi (A. Inanbabayev) hamda Notariat, FHDY va advokatura boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishini va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Ushbu buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 6. Mazkur buyruq ijrosini nazorat qilish vazir oʻrinbosari E. Kanyazov zimmasiga yuklatilsin.